Public procurement notice: Voluntary Ex Ante Transparency Notice
Published: 2022-08-30
Buyer: Poliisihallitus
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 700000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Poliisihallitus on kilpailuttanut rekisterikilven tunnistus- ja keskinopeuden mittausjärjestelmän sekä digitaalisen videon tallennusjärjestelmän laitteineen ja ohjelmistoineen. Kilpailutuksen perusteella tehdyn hankintasopimuksen kohteeseen sisältyvät lisäksi järjestelmien toimittaminen, korjaushuoltopalvelu, ohjelmiston kehittäminen, käyttökoulutus ja asiakaspalvelu. Hankittuun järjestelmään liittyy oleellisesti palvelinohjelmisto ja sen ylläpito, jota ei kuitenkaan ole huomioitu alkuperäisessä kilpailutuksessa. Poliisihallitus on päättänyt hankkia palvelinohjelmiston tuki-, ylläpito- ja kehityspalvelut suorahankintana edellä  mainitun kilpailutetun hankintasopimuksen perusteella ja muuttaa sopimusta siten, että se kattaa myös kyseiset palvelut.
Poliisihallitus on kilpailuttanut rekisterikilven tunnistus- ja keskinopeuden mittausjärjestelmän sekä digitaalisen videon tallennusjärjestelmän laitteineen ja ohjelmistoineen. Kilpailutuksen perusteella tehdyn hankintasopimuksen kohteeseen sisältyvät lisäksi järjestelmien toimittaminen, korjaushuoltopalvelu, ohjelmiston kehittäminen, käyttökoulutus ja asiakaspalvelu. Hankittuun järjestelmään liittyy oleellisesti palvelinohjelmisto ja sen ylläpito, jota ei kuitenkaan ole huomioitu alkuperäisessä kilpailutuksessa. Palvelinohjelmisto sisältää listan etsityistä ajoneuvoista, ja rekisterikilven tunnistusjärjestelmän yksi keskeinen tehtävä on tunnistaa ajoneuvot listalta. Poliisihallitus hankkii palvelinohjelmiston tuki-, ylläpito- ja kehityspalvelut suorahankintana edellä  mainitun kilpailutetun hankintasopimuksen perusteella alkuperäiseltä toimittajalta ja muuttaa sopimusta siten, että se kattaa myös kyseiset palvelut. Lisähankinnan ennakoitu arvo on 700 000 euroa.
Julkisista puolustus- ja turvallisuushankinnoista annetun lain (1531/2011) 23 §:n 2 mom:n mukaan hankintayksikkö voi tehdä suorahankinnan, kun kyseessä on alkuperäiseen hankintasopimukseen sisältymätön lisäpalvelu, joka hankitaan alkuperäiseltä toimittajalta ja joka on ennalta arvaamattomista syistä osoittautunut välttämättömäksi palvelun toteuttamiselle sellaisena kuin se on alun perin määritelty. Edellytyksenä on, että lisäpalvelua ei voida teknisesti tai taloudellisesti erottaa alkuperäisestä sopimuksesta aiheuttamatta hankintayksikölle huomattavaa haittaa tai, vaikka se voitaisiinkin erottaa alkuperäisen sopimuksen toteuttamisesta, se on ehdottoman välttämätön alkuperäisen sopimuksen loppuunsaattamiseksi. Lisäksi edellytyksenä on, että lisäpalvelujen kokonaisarvo on enintään 50 prosenttia alkuperäisen hankinnan arvosta.
Sopimuskumppanin vaihtaminen palvelinohjelmiston tuki-, ylläpito- jakehityspalveluiden toimittamiseksi ei ole mahdollista taloudellisista tai teknisistä syistä, koska se aiheuttaisi merkittävää haittaa tai kustannusten merkittävää päällekkäisyyttä hankintayksikölle. Palvelinohjelmisto on kiinteästi integroitu rekisterikilven tunnistusjärjestelmään, ja näiden järjestelmien yhdistäminen saman toimittajan sopimukseen tehostaa järjestelmän kehitystä ja testausta sekä toimittajahallintaa kokonaisuudessaan, kun palvelinohjelmiston ja rekisterikilven tunnistusjärjestelmän ylläpito ja jatkokehitys ovat samalla toimittajalla. Tämä varmistaa muun muassa sen, että mahdolliset häiriö- ja ongelmatilanteet voidaan ratkaista tehokkaammin ja että jatkokehityksessä uusien ominaisuuksien määritteleminen, toteuttaminen, testaaminen ja käyttöönotto kyetään tekemään saumattomasti.
Mikäli nyt jouduttaisiin siirtämään palvelinohjelmiston kehitys- ja ylläpitotöitä eteenpäin uuden kilpailutuksen valmistumiseen, huomioiden toimittajan vaihtumisesta johtuvaan työn käynnistämiseen ja sisällölliseen perehtymiseen kuluva aika, palvelinohjelmiston ylläpito vaarantuisi eikä poliisi kykenisi mahdollisten häiriöiden tai muiden ylläpitotarpeiden seurauksena tekemään tarvittavia rekisterikilpihakuja. Tämä voisi vaikeuttaa poliisin etsimien ajoneuvojen tavoittamista huomattavasti ja siten haitata poliisin operatiivista toimintaa merkittävästi. Lisähankinnan tarve on siis välttämätön palvelinohjelmiston ja rekisterikilven tunnistusjärjestelmän ylläpitämiseksi ja jatkokehittämiseksi.
Hankintayksikkö ei ole osannut ennalta ottaa huomioon palvelinohjelmiston ylläpitotarvetta alkuperäistä hankintasopimusta kilpailutettaessa, koska se on virheellisesti tulkittu kenttäjohtojärjestelmän komponentiksi, vaikka kyseessä on oikeammin rekisterikilven tunnistusjärjestelmän komponentti. Nykyisen toimittajan kanssa tehdyn hankintasopimuksen päättyessä myös palvelinohjelmiston ylläpito tullaan kilpailuttamaan osana uutta sopimusta poliisin ajoneuvotietokoneista, automaattisesta rekisterikilven tunnistus- ja keskinopeuden mittausjärjestelmästä sekä digitaalisen videon tallennusjärjestelmästä. Lisähankinta on kuitenkin ehdottoman välttämätön nykyisen hankintasopimuksen loppuunsaattamiseksi.
Esitetty sopimusmuutos ei tule muuttamaan hankintasopimuksen yleistä luonnetta, koska sen perusteella teetettävät työt liittyvät oleellisesti alkuperäisen sopimuksen kattamaan järjestelmäkokonaisuuteen ja siihen kohdistuvaan ylläpito- ja kehitystyöhön. Lisähankinnan arvoksi jäljellä olevalle sopimuskaudelle optiovuosineen arvioidaan 700 000 €, joka vastaa n. 11 prosenttia alkuperäisen hankintasopimuksen arvosta.


Winner: Sunit Oy
Award value: 700000